Josip Brekalo. Josip Brekalo () 1998-yil 23-iyunda Zagrebda tugʻilgan. Josip Brekalo xorvatiyalik futbolchi, „Volfsburg“ klubi va Xorvatiya terma jamoasi hujumchisi hisoblanadi. Jamoalardagi faoliyati. Brekalo oʻz shahrining „Dinamo“ klubi tarbiyalanuvchisi hisoblanadi. Yoshlar jamoalaridagi muvaffaqiyatli o‘yindan so‘ng u dublyorlar tarkibiga kiritildi. 14-avgust kuni „Xrvatski Dragovolac“ga qarshi oʻyinda Yosip Xorvatiya ikkinchi ligasida debyut qilgan. 2016-yilning 15-may kuni Yosip Germaniyaning „Volfsburg“ klubiga koʻchib oʻtdi. 10-sentabr kuni „Kyoln“ga qarshi oʻyinda u Bundesligada debyut qilgan. Xalqaro faoliyati. 2015-yilda Xorvatiya yoshlar terma jamoasi tarkibida Brekalo Bolgariyada boʻlib oʻtgan yoshlar oʻrtasidagi Yevropa chempionatida ishtirok etdi. Turnirda u Bolgariya, Avstriya, Ispaniya, Belgiya va Italiya jamoalariga qarshi oʻyinlarda ishtirok etgan. Oʻsha yili Josip Chilidagi yoshlar oʻrtasidagi jahon chempionatida ishtirok etdi. Turnirda u Chili, AQSH, Nigeriya, Germaniya va Mali terma jamoalariga qarshi oʻyinlarda ishtirok etgan. Nigeriyaliklarga qarshi kechgan duelda Brekalo gol urishga muvaffaq boʻlgan. 2016-yilda Xorvatiya yoshlar terma jamoasi tarkibida Brekalo Germaniyada boʻlib oʻtgan yoshlar oʻrtasidagi Yevropa chempionatida ishtirok etdi. Turnirda u Gollandiya, Fransiya va Angliya jamoalariga qarshi oʻyinlarda maydonga tushdi. 2018-yilning 15-noyabrida Brekalo Xorvatiya terma jamoasi safida Millatlar ligasi doirasida Ispaniyaga qarshi o‘yinda debyut qildi. 2019-yilda Xorvatiya yoshlar terma jamoasi tarkibida Brekalo Italiyada boʻlib oʻtgan yoshlar oʻrtasidagi Yevropa chempionatida ishtirok etdi. Turnirda u Angliya, Fransiya va Ruminiya jamoalariga qarshi oʻyinlarda ishtirok etgan. Inglizlar bilan kechgan duelda Josip „dubl“ni amalga oshirgan. Manbalar.